text: Serendipity Double Mass | Jordi Miro
  Àrea: D.O. Terra Alta (Catalunya, Espanya)
  Varietats: 100% Garnatxa negre
  Tipus de Vi: negre sense roure
  Aquest vi és una reinterpretació dels "doble pasta" però treballant a baixa temperatura.
  Peu de cuba
  Baix nivell en
  Imatge | Fitxa en Pdf | Logística
  "Double mass, segona part de la elaboració de dos vins"
  Fem un peu de cuba a la vinya, veremem 50 kg de raïm, els aixafem i els deixem en una gerra d'inoxidable a la vinya fins que comença la fermentació de manera espontània. Quan el peu de cuba ja es troba en fase de fermentació tumultuosa, el traslladem al celler i anem multiplicant el llevat autòcton fins a tenir un volum suficient per inocular el most que tenim en fred.
  Cinc dies després de fer el peu de cuba, veremem el raïm, el despalillem i l'introduïm al dipòsit d'inox durant una nit. Un cop feta aquesta curta maceració, es fa un sagnat d'una part del most per a l'elaboració del 'Serendipity Rosé', quedant al dipòsit més proporció de pells que de most (doble pasta) per a l'elaboració del 'Serendipity Double Mass'. Al moment que separem els mostos inoculem amb el peu de cuba i realitzem la fermentació alcohòlica a 16ºC.
  Durant la fermentació alcohòlica també fem un lleuger treball de les pells amb un remuntatge curt i suau cada dia, només remullant el barret per no extreure massa tanicitat. Quan el vi acaba de fer la fermentació alcohòlica resta 4 mesos en lies fines. Per finalitzar, es filtra lleugerament per embotellar-lo, es poden formar pòsits.
  Aquest vi és una reinterpretació dels "doble pasta" però treballant a baixa temperatura, veremant en un punt òptim de frescor prioritzant l'acidesa i amb un treball de pells suau per aconseguir un vi fresc i dinàmic.
  Color granat mig amb un nas atractiu dominat per fruita vermella. Maduixa, gerd, cirera vermella dolça, pètals de rosa i pebre blanc. Fruita dolça i suculenta domina en boca, de cos i tanins lleugers, equilibrat amb 13,5% d'alcohol. Fàcil de beure, llargada mitja, molt agradable.